ЈП „Сурчин“

Сурчин, Војвођанска бр. 80.

Датум: 26.09.2014 године.

Број: 6065/14-1

Одговор на тражено појашњење

*1) Да ли је уместо банкарске гаранције за озбиљност понуде могуће доставити бланко меницу, (са меничним овлашћењем, копијом картона депонованих потписа и потврдом о извршеној регистрацији менице) с обзиром да је у складу са позитивним прописима могуће прихватити и други облик обезбеђења испуњења обавеза у поступку јавне набавке? Ради остварења начела ефикасности и економичности (у смислу текућих трошкова и времена који прате издавање средства финансијског обезбеђења) оправдано је уместо банкарске гаранције за озбиљност понуде прихватити меницу чиме би се у потпуности испоштовао услов финансијског обезбеђења.*

- У овом случају услов за достављање банкарске гаранције је елиминаторног карактера, односно постављен је тако да га сваки понуђач мора испунити како би учествовао у поступку јавне набавке. Основни разлог за овако постављен услов је већа правна сигурност коју банкарска гаранција пружа - могућност наплате у сваком тренутку.

*2) Да ли тражени Акт о процени ризика мора да се односи на радна места на којима ће извршиоци (које уступа понуђач) обављати послове код наручиоца или се односи на радна места код понуђача? радна места која су предмет ове јавне набавке? У чему се огледа логичка веза овог услова са предметом ове јавне набавке? Неоправдано је и немогуће да понуђачи у поступку јавне набавке изврше процену ризика, у смислу мера које је потребно предузети ради заштите живота и здравља на раду, на за њих непознатим радним местима у радној околини наручиоца. Агенције за запошљавање послују на тај начин што располажу базом кадрова најразличитијих професионалних структура које ангажују сходно конкретним потребама, тј. када се јави потреба за обезбеђивањем одређене структуре кадрова за клијенте, ови субјекти проналазе потребне кадрове и конкретно их ангажују. Нека од тих лица могу већ бити ангажована за клијенте, а нека су само расположива у бази па се могу накнадно активирати, а такође постоји и могућност ангажовања кадрова тек по сазнању да ће уговор бити закључен са клијентом.*

*Привредна друштва која пружају услуге ангажовања кадрова немају ни могућност ни легитимитет да изврше процену радних места у радном окружењу наручиоца и у складу с тим израде Акт о процени ризика за баш та радна места. Имајући у виду да ће се радни задаци за које се ангажују радници, а преко привредног друштва, обављати у радној околини наручиоца, то је у циљу очувања живота и здравља на раду, у конкретном случају од значаја Акт о процени ризика донет од стране наручиоца.С друге стране, Акт о процени ризика донет на основу радних места у радној околини понуђача које се бави пословима запошљавања није од значаја за наручиоца и ничему не доприноси у реализацији ове јавне набавке. Имајући у виду наведено произилази да је овај услов дискриминаторски постављен и да неоправдано сужава конкуренцију, па предлажемо измену конкурсне документације на начин да се исти изостави.*

*Напомињемо да је наручилц у складу са чланом 10. Закона о јавним набавкама дужан да у поступку јавне набавке омогући што је могуће већу конкуренцију.*

- Што се тиче Акта о процени ризика, слажемо се са вашим наводима и додатном анализом увиђамо могућност дискриминације, па ће самим тим и документација бити измењена, односно у исправљеној конкурсној документацији која ће бити постављена на Портал, услов који се односи на Акт о процени ризика биће изостављен.